Leikfélag Kópavogs

Leikfélag Kópavogs er áhugaleikfélag í Kópavogi sem var stofnað 5. janúar 1957. Fyrsta verkefni félagsins var Spanskflugan eftir Arnold og Bach og var sýnt í barnaskólanum Kópavogsskóla þar sem ekki var til húsnæði í bænum fyrir leiksýningar. 

Starfsemi félagsins fluttist yfir í Félagsheimili Kópavogs árið 1959 og var það aðsetur félagsins allt til ársins 2007 þegar neðsta hæð Félagsheimilisins var tekin undir skrifstofur bæjarins. Þann 3. nóvember 2007 var skrifað undir rekstrar- og samstarfssamning til 10 ára milli Leikfélagsins og Kópavogsbæjar og fékk félagið þá um leið húsnæðið að Funalind 2 í Kópavogi til afnota. 
Leikhúsið að Funalind 2 var formlega opnað í október árið 2008 með sýningu á Skugga-Sveini. 

Listi yfir stærri verkefni Leikfélags Kópavogs í Leikhúsinu: 
 Skugga-Sveinn 2008 - Leikstjóri Ágústa Skúladóttir
 Rúi og Stúi 2009 - Leikstjóri Hörður Sigurðarson 
 Umbúðalaust 2010 - Leikstjóri Vigdís Jakobsdóttir
 Bót og betrun 2011 - Leikstjóri Hörður Sigurðarson
 Hringurinn 2012 - Leikstjóri Hörður Sigurðarson
 Gutti og félagar 2013 - Leikstjóri Örn Alexandersson
 Þrjár systur 2014 - Leikstjóri Rúnar Guðbrandsson
 Elskhuginn 2014 - Leikstjóri Örn Alexandersson
 Óþarfa offarsi 2015 - Leikstjóri Hörður Sigurðarson

Leikfélag Kópavogs hefur verið aðili að Bandalagi íslenskra leikfélaga frá stofnun félagsins. 

 Tenglar 
Vefur Leikfélags Kópavogs
Facebook-síða Leikfélags Kópavogs

Flokkur:Kópavogur
Flokkur:Íslensk leikfélög